**LĒMUMS**

Liepājā

|  |  |
| --- | --- |
| 2024. gada 21. martā | Nr.84/3  (prot. Nr.3, 12.§) |

Par projektu “Bērnu pieskatīšanas

pakalpojums Liepājas valstspilsētas

pašvaldībā”

Pamatojoties uz Pašvaldību likuma 4. panta pirmās daļas 4. punktu, Ministru kabineta 2023. gada 10. oktobra noteikumiem Nr.577 “Eiropas Savienības kohēzijas politikas programmas 2021.-2027. gadam 4.3.6. specifiskā atbalsta mērķa “Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju” 4.3.6.6. pasākuma “Bērnu pieskatīšanas pakalpojumi” īstenošanas noteikumi”, Liepājas valstspilsētas un Dienvidkurzemes novada attīstības programmas 2022.-2027. gadam rīcības virziena Nr.7 “Kvalitatīva, pieejama, iekļaujoša izglītība” uzdevuma Nr.7.1. “Nodrošināt kvalitatīvas un mūsdienu prasībām atbilstošas pirmsskolas, pamatizglītības, vispārējās vidējās un interešu izglītības apguves izvēles iespējas un pieejamību” projektu Nr.D\_4.4.10. “Jauniešu iniciatīvu atbalsta mehānisma izveide un īstenošana”, izskatot Liepājas valstspilsētas pašvaldības domes pastāvīgās Attīstības komitejas 2024. gada 14. marta lēmumu (sēdes protokols Nr.3), pastāvīgās Izglītības, kultūras un sporta komitejas 2024. gada 14. marta lēmumu (sēdes protokols Nr.3) un pastāvīgās Finanšu komitejas 2024. gada 14. marta lēmumu (sēdes protokols Nr.3) Liepājas valstspilsētas pašvaldības dome **nolemj:**

1. Atbalstīt Eiropas Savienības kohēzijas politikas programmas 2021.-2027. gadam 4.3.6. specifiskā atbalsta mērķa “Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju” 4.3.6.6. pasākuma “Bērnu pieskatīšanas pakalpojumi” projekta “Bērnu pieskatīšanas pakalpojums Liepājas valstspilsētas pašvaldībā” (turpmāk – Projekts) īstenošanu:

1.1. Projekta kopējās izmaksas 3 083 328 EUR (trīs miljoni astoņdesmit trīs tūkstoši trīs simti divdesmit astoņi *euro*), no tām:

1.1.1. Eiropas Sociālā fonda Plus finansējums – 2 620 828,80 EUR;

1.1.2. Liepājas valstspilsētas pašvaldības līdzfinansējums – 462 499,20 EUR.

2. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu 462 499,20 EUR (četri simti sešdesmit divi tūkstoši četri simti deviņdesmit deviņi *euro*) apmērā:

2.1. 2025. gadā – 154 166,40 EUR;

2.2. 2026. gadā – 154 166,40 EUR;

2.3. 2027. gadā – 154 166,40 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējuma daļu 2025. gadā 262 082,88 EUR apmērā.

4. Noteikt, ka Projekta īstenošanai nepieciešamais Liepājas valstspilsētas pašvaldības finansējums var tikt precizēts pēc publiskā iepirkuma rezultātiem un līguma noslēgšanas.

5. Liepājas Centrālās administrācijas Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

6. Pilnvarot Liepājas Izglītības pārvaldei īstenot Projektu un tās vadītāju parakstīt visu ar Projektu saistīto dokumentāciju (ar Projektu saistītos līgumus, to grozījumus, izpildes, atskaites, u.c.).

7. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Finanšu pārvaldei, Attīstības pārvaldei, Liepājas Izglītības pārvaldei | |